Diari Oficial de la Generalitat Valenciana


Sumari del DOGV 552, del 24-03-1987 (1987/808420)

ORDRE DE 13 de març de 1987, de la Conselleria de Cultura, Educació i Ciència, per la qual s'acorda la cessació de membres del Consell Escolar Valencià.
--------------------------------------------------------------------------------------------------------------------------------------------------------

### Dades del document

Número de DOGV
:   552

Data del DOGV
:   24-03-1987

Secció del DOGV
:   AUTORITATS I PERSONAL

Número del document
:   1987/808420


Data del document
:   13-03-1987

Organisme emissor


Tipus de document
:   Ordre

Anàlisi jurídica

Ordre de 13 de març de 1987, de la Conselleria de Cultura, Educació i Ciència, per la qual s'acorda la cessació de membres del Consell Escolar Valencià.  
El Decret 61/1985, de 13 de maig, que desenrotlla la Llei 11/84 de Consells Escolars de la Comunitat Valenciana, regula l'estructura i funcionament del Consell Escolar Valencià i, d'aquesta manera, estableix que els seus membres nomenats i cessats pel Conseller de Cultura, Educació i Ciència, a proposta, si s'escau, de les entitats i organitzacions a les quals representen. Així mateix, fixa el període de mandat en dos anys.   
El Decret 14/1987, de 16 de febrer, introdueix determinades modificacions en la composició del Consell Escolar Valencià; no obstant això, la Disposició Transitòria d'aquesta norma, estableix que aquells consellers nomenats d'acord amb l'establert al Decret 61/1985, la representació dels quals no haguera estat modificada, podran continuar en la seua actual condició fins l'acabament del seu mandat.   
Havent-se produït la vacant de determinats membres, nomenats per Ordre de 19 de desembre de 1985, el mandat dels quals no havia acabat, vista la proposta de les entitats i organitzacions la representació de les quals hi ostentaven, i en ús de les facultats legalment atribuïdes,   
ORDENE:   
Article únic  
Cessar com a membres del Consell Escolar Valencià, agraint-los els serveis prestats, els consellers que tot seguit s'hi relacionen:   
1. En representació dels professors de nivells educatius no universitaris, propossats per les Centrals o Associacions Sindicals de major representativitat:   
- Sr. Antoni Godoy García   
- Sra. Magdalena Vallejo Sánchez   
2. En representació dels pares d'alumnes propossats per les Federacions de Pares d'Alumnes més representatives:   
- Sr. Vicent Martínez García   
- Sr. Angel Giménez Camacho   
- Sra. Elvira Gual Almarche   
3. En representació dels titulars de Centres Docents Privats, propossats per les Organitzacions Empresarials de l'Ensenyament més representatius:   
- Sr. Josep Ma Rius Talens   
4. En representació de les Centrals Sindicals i l'Organització Patronal de major implantació a la Comunitat Valenciana:   
- Sr. Andrea Canales Pérez   
5. En representació del personal de l'Administració Educativa Autonòmica, proposats per les Centrals o Associacions Sindicals més representatives:   
- Sr. David Serrano Navarro   
6. En representació de la Conselleria de Cultura, Educació i Ciència, designats pel titular d'aquesta:   
- Sr. Ferrán Ferrús Camilleri   
- Sr. Ricard Correa Ferrer   
DISPOSICIO FINAL  
Aquesta Ordre entrarà en vigor el mateix dia de la seua publicació al Diari Oficial de la Generalitat Valenciana.   
València, 13 de març de 1987.   
El Conseller de Cultura, Educació i Ciència,  
CEBRIA CISCAR I CASABAN